**עופר מרין** (נולד בשנת 1961) הוא כירורג לב-חזה, פרופסור לרפואה ומרצה לכירורגית לב בבית הספר לרפואה באוניברסיטה העברית בירושלים. ניהל את מערך הטראומה של המרכז הרפואי שערי צדק (2007–2019), והחל מ-6 במרץ 2019 מכהן כמנכ"ל המרכז הרפואי שערי צדק.

ביוגרפיה
--------

מרין נולד בירושלים לרחל ולפרופ' שאול מרין, בוגר התיכון ליד האוניברסיטה במחזור מ' בשנת 1978. הוא סיים את לימודי הרפואה בבית הספר לרפואה באוניברסיטה העברית בירושלים.

משנת 1992 התמחה בניתוחי לב-חזה במרכז הרפואי שערי צדק. בהמשך השתלם בניתוחי לב בטורונטו, קנדה, וכן התמחה בטראומה ובהערכות לשעת חירום. הוא מוסמך למנהל רפואי מאוניברסיטה העברית.

בין השנים 2007–2019 ניהל את מערך הטראומה של "שערי צדק", בנוסף לעבודתו בכירורגיית לב-חזה. תחת ידו עברו מאות פצועים מהטרור פלסטיני בשנים האחרונות באזור ירושלים.

כיהן סמנכ"ל רפואה של בית החולים. בשנת 2015 עמד בראש צוות איכות ובטיחות המטופל (אקרדיטציה) בבית החולים שערי צדק שהוביל לקבלת תו התקן בינלאומי לבית החולים, והקים את פורום החירום לבקרת איכות ולמידה.

מרין מתנדב בארגון הבריאות העולמי, ומשמש כמנטור מטעמם לבתי חולים שדה ברחבי העולם. בין היתר הוא משמש כחבר בצוות בינלאומי מצומצם האחראי לכתיבת הקווים המנחים של צוותי חירום רפואיים באזורי אסון, וחבר פעיל באיגוד הישראלי לטראומה ובוועדות טראומה בינלאומיות.

### בצה"ל

החל משנת 2005 משרת מרין במילואים, כמפקד בית חולים שדה של צה"ל. בתפקידו שימש כמנהל הרפואי של בית החולים הצבאי באזורים מוכי אסונות טבע שאירעו ברחבי העולם – בשנת 2010 בהאיטי לאחר רעידת האדמה, בשנת 2011 ביפן לאחר הצונאמי, ב-2013 בפיליפינים לאחר הטייפון וברעידת האדמה בנפאל בשנת 2015. הגיע לדרגת אלוף-משנה.

ממחקריו
-------

ב-2015 פרסם פרק בספר "האבולוציה של משימות הומניטריות כירורגיות", העוסק בהתמודדות עם סוגיות אתיות ברפואת חירום.

ב-2019 פורסם מאמרו של מרין בכתב העת לרפואת חירום על לקחי אינתיפאדת הסכינים שהחלה ב-2016.

חיים אישיים
-----------

מרין נשוי לאורה ואב לארבעה, תושב מבשרת ציון.

קישורים חיצוניים
----------------

ויקישיתוף מדיה וקבצים בנושא **עופר מרין** בוויקישיתוף
* דנה בן שמעון, ראיון חושפני עם המנכ"ל החדש של שערי צדק שלא מפחד להסתכל למציאות בעיניים, באתר mynet‏ ירושלים, 10 במאי 2019
* מ"שערי צדק" נהפוך "קריית צדק": ריאיון עם מנכ"ל חדש (קול חי, בנצי לייזרוביץ, 25 ביולי 2019)
* ליאת רון, ‏סיירת הכתר: "מעל 100 אנשי צוות עובדים עם מחלה מדבקת ומסתכנים", באתר גלובס, 21 במרץ 2020
* אתר למנויים בלבד רוני לינדר, "בתי חולים לא רצו חולי קורונה": מנכ"ל שערי צדק נערך לגל השני של המגפה, באתר TheMarker‏, 8 במאי 2020
* ממחקריו של מרין באתר PubMed
* אתר למנויים בלבד  שרית רוזנבלום, "ינואר יהיה אחד החודשים הקשים ביותר של מערכת הבריאות בכל שנותיה", באתר "ידיעות אחרונות", 7 בינואר 2022

הערות שוליים
------------

1. 1 2 3  פרופ' עופר מרין המרכז הרפואי שערי צדק
2. ↑  באתר בוגרי האוניברסיטה העברית
3. ↑  נופר רומי, זה המנכ"ל החדש של שערי צדק, באתר mynet‏ ירושלים, 16 באוגוסט 2018
4. ↑  שישי בליד"ה, באתר leyada.localtimeline.com שישי בליד"ה 2019 / ראו עופר מרין אתר ליד"ה
5. ↑  פרופ' עופר מרין החל את תפקידו כמנכ"ל בית החולים שערי צדק דוטקורס אונלי - החברה לאיכות הרפואה
6. ↑  המועמד המוביל לתפקיד מנכ"ל שערי צדק ערוץ 7, 6 ביולי 2018
7. ↑  אקרדיטציה - אקרדיטציה היא תהליך שבו גוף חיצוני עצמאי מעריך את הארגון הנותן שירותי בריאות, במטרה לקבוע האם הוא עונה למערך של סטנדרטים ודרישות שמטרתם לשפר את איכות הטיפול
8. ↑  פרופ' עופר מרין החל את תפקידו כמנכ"ל בית החולים שערי צדק, פרופ' מרין הוא גם חבר באיגוד הישראלי לרפואת חירום בוועדות בינלאומיות, מתנדב בארגון הבריאות העולמי (WHO) ומשמש כמנטור מטעם ה-WHO לבתי חולים שדה המוקמים ברחבי העולם וכן חבר בצוות בינלאומי מצומצם האחראי לכתיבת קווים מנחים לפעילות צוותי חירום רפואיים באזורי אסון דוטקורס אונלי - החברה לאיכות הרפואה
9. ↑  "יש רופא בקהל? מבשר נט, לירן פוקס, 24 באפריל 2019
10. ↑  "מנכ"ל חדש לשערי צדק" כל העיר ירושלים, 30 במרץ 2019